*Este artigo é sobre o FMP en activo. Para o antigo equipo da YUBA/KLS/ABA, véxase KK FMP Železnik.*
O **Košarkaški klub FMP** (en serbio cirílico: Кошаркашки клуб ФMП), coñecido por motivos de patrocinio como **FMP Meridian**, é un club profesional de baloncesto con sede na cidade de Belgrado, Serbia. Fundado en 1970 co nome e KK Radnički Basket, en 2015 toma o seu nome actual, o cal non ten que ver co antigo FMP Železnik, club que se fusionaou co Crvena zvezda en 2011. Actualmente o equipo compite na Košarkaška liga Srbije, máxima categoría do baloncesto serbio, na Liga do Adriático e Basketball Champions League. O FMP xoga os seus encontros como local no Dvorana Železnik, un pavillón con capacidade para 3 000 espectadores.

Historia
--------

### Historia do FMP orixinal

O KK FMP orixinal club estableceuse baixo o nome de KK ILR Železnik o 26 de marzo de 1975 por iniciativa conxunta da compañía de maquinaria local Ivo Lola Ribar (ILR) e o consello de administración local de Železnik. Inicialmente, o club foi parte da Sociedade Deportiva Ivo Lola Ribar, que, ademais de baloncesto, contaba con equipos de fútbol, balonmán, voleibol, boxeo, birlos, tiro con arco e xadrez. Nos seus modestos comezos, o club competiu na liga municipal de Belgrado, xogando os seus partidos como local na cancha descuberta de chan de cemento da escola primaria Braća Jerković. aínda que a liga municipal funcionaba durante o período de primavera-verán, o ILR Železnik tamén disputaba á liga de inverno de Belgrado co fin de manter o nivel de condición física até o comezo da seguinte tempada. O novo club foi ben recibido polos residentes do barrio de Železnik, que a miúdo enchían a pequena cancha, e mesmo facían viaxes para moitos partidos fóra de casa. Co tempo, como o interese no baloncesto creceu en toda a comunidade, e o club comezou a desenvolver un sistema para que puidesen participar mozos de tódalas idades.

Na década de 1980, con máis experiencia no seu haber, o primeiro equipo do Železnik comezou a acadar notables resultados, avanzando o club dende as categorías inferiores. A mediados da década de 1980, chegou á liga provincial serbia. Con todo, o ascenso a un nivel máis alto supoñía tamén uns custos máis altos, e non se podían cubrir os gastos de alugueiro dun pavillón de baloncesto no que competir. Así, o ILR Železnik cesaría as súas actividades de baloncesto en 1986. O club estivo basicamente inactivo até 1991, ano no que conseguiu reactivarse como "FMP Železnik", baixo a iniciativa da compañía siderúrxica "Fabrika metalnih proizvoda AD" (FMP), que se converteu na propietaria do club de facto. Case de inmediato, o club continuou onde o deixara en 1986, e tras unha tempada na Segunda Provincial gañouse o ascenso á Primeira Provincial. Na tempada 1994-95, o FMP chegou á Segunda División da liga Federal de Iugoslavia, o segundo nivel máis alto do baloncesto iugoslavo. Ese ano, nunha tempada memorable, conseguiron o primeiro posto da liga tan só perdendo catro encontros, gañando o ascenso ao máis alto da liga iugoslava.

Celebrando o seu vixésimo aniversario, Železnik comezou a tempada 1995−96 competindo contra equipos como o KK Crvena zvezda, KK Vojvodina, Beobanka, Bobanik, KK Lovćen, Mladost ou Gorstak no nivel máis alto do país. Amosando a madurez conseguida ao longo dos anos, o club terminou a tempada regular no terceiro lugar, gañando así a entrada á YUBA Super Liga onde, fronte os equipos máis potentes do país, arranxáronse para evitar o descenso finalizando en novena posición. A tempada 1996−97 foi aínda máis exitosa, acabado no terceiro ligar e a primeira aparición nos playoffs na historia do club. Sorprendentemente para moitos, o Železnik chegaron á postempada cando se toparon co KK Partizan. Nunha serie ao mellor de cinco, os xogadores Železnik lograron dar a sorpresa no segundo encontro, gañando 82-76 fóra da casa, mais non conseguiron finalmente pasar a pesar de ter os dous seguintes partidos en casa. O Partizan gañarou a serie 3 xogos a 1. Con todo, ese ano chegou o seu primeiro título, ao gañar a Copa.

### O KK Radnički

O KK Radnički foi fundado en 1970 en Novi Sad, conseguindo ascender á Primeira División serbia en 2007, xogando na competición os seus últimos dous anos como equipo da cidade Novi Sad.Nesta última temporada destaca o labor de Zlatko Bolić, quen consegue anotar unha media de 22,8 puntos por partido. En 2009 o equipo trasládase a Belgrado, mudando o seu nome a KK Radnički Basket para distinguirse do xa existente Radnički Beograd. Tan só dous anos despois volve mudar de nome, esta vez a KK Radnički FMP.

Por outra banda, o FMP orixinal consegue os seus maiores de toda a súa historia, conseguindo tres copas máis, en 2003, 2005 e 2007, e dúas Ligas do Adriático, en 2004 e 2006. Entre 2003 e 2005 o club muda o seu nome a KK Reflex, para pasar a chamarse finalmente KK FMP. En agosto de 2011 o equipo chega a un acordo co KK Crvena zvezda, de forma que o equipo compite co nome, escudo e cores do equipo de Belgrado durante cinco anos. O acordo estipulaba que todos o resultados do club, incluídos os trofeos, sería atribuídos ao Crvena zvezda. Tras o final do trato, o acordo estipulaba que o Crvena zvezda continuaría onde ficase o KK FMP. Finalmente, o pacto remata un ano antes do agardado. Mentres tanto, o KK Radnički muda o seu nome a KK FMP, poñendo a súa sede no mesmo enderezo que o FMP orixinal. Adopta o escudo do orixinal, modificándoo lixeiramente. No ano 2016−17 o equipo debuta na Liga do Adriático, conseguindo finalizar en novena posición. O 18 de novembro de 2021 o club chega a un acordo de patrocinio, polo que adopta o nome de FMP Meridian. Co novo nome, o equipo consegue chegar á final da liga serbia, onde perderon por 2−0 ante o KK Crvena zvezda. En setembro de 2022 o club alberegará a fase previa da Basketball Champions League, onde se enfrontarán ao Río Breogán da Liga ACB.

Pavillón
--------

*Artigo principal**:* Železnik Hall.
O Železnik Hall é o pavillón onde xogaba so seus encontros como local o FMP. A cancha de baloncesto ten tres niveis e unha área de 4.500 metros cadrados. Con varias estruturas asociadas, representan un complexo deportivo e de negocios moderno. Á parte dunha cancha con capacidade para 3.000 espectadores, hai un bloque de hidromasaxe, un centro especializado en diagnóstico médico e un moderno ximnasio de 200 metros cadrados. O estadio conta con iluminación escénica e altofalantes de 6 kW. Tamén unha sala de trofeos, sala de prensa con capacidade para 40 persoas e un hotel cunha superficie de 1.000 metros cadrados para o aloxamento dos xogadores de baloncesto.

Xogadores
---------

### Elenco actual

| **FMP Meridian 2022−2023** |
| --- |
| **Xogadores** | **Adestradores** |
| 

| Pos. | # | Nac. | Nome | Altura | Peso | Idade |
| --- | --- | --- | --- | --- | --- | --- |
| 1.0 !B | 1 |  ! | Frazier, Trent | 1,88 m (6 ft 2 in) | 79 kg (174 lb) | 24 anos − 01998-09-08 8 de setembro de 1998 |  |
| 3.0 !A | 2 |  ! | Beech, Beau | 2,01 m (6 ft 7 in) | 98 kg (216 lb) | 29 anos − 01994-01-04 4 de xaneiro de 1994 |  |
| 3.0 !A | 4 |  ! | Gušić, Marko | 2,02 m (6 ft 8 in) | 85 kg (187 lb) | 20 anos − 02002-08-06 6 de agosto de 2002 |  |
| 4.0 !AP | 5 |  ! | Pavićević, Marko | 2,09 m (6 ft 10 in) | 100 kg (220 lb) | 22 anos − 02001-05-08 8 de maio de 2001 |  |
| 1.0 !B | 6 | Eslovenia !Eslovenia | Zajc, Jakob | 1,80 m (5 ft 11 in) | 68 kg (150 lb) | 20 anos − 02003-05-12 12 de maio de 2003 |  |
| 4.0 !AP | 7 |  ! | Stepanović, Aleksa | 2,07 m (6 ft 9 in) | 93 kg (205 lb) | 25 anos − 01998-06-02 2 de xuño de 1998 |  |
| 3.0 !A | 10 |  ! | Šaranović, Nikola | 2,00 m (6 ft 7 in) | 86 kg (190 lb) | 19 anos − 02003-08-20 20 de agosto de 2003 |  |
| 3.0 !A | 11 |  ! | Simović, Ranko | 2,03 m (6 ft 8 in) | 90 kg (198 lb) | 24 anos − 01999-06-07 7 de xuño de 1999 |  |
| 3.0 !A | 12 |  ! | Matović, Ognjen | 1,98 m (6 ft 6 in) |  | 18 anos − 02004-08-08 8 de agosto de 2004 |  |
| 5.0 !P | 15 | Nixeria !Nixeria | Izundu, Ebuka | 2,08 m (6 ft 10 in) | 105 kg (231 lb) | 27 anos − 01996-06-28 28 de xuño de 1996 |  |
| 2.0 !E | 17 |  ! | Vudragović, Luka | 1,97 m (6 ft 6 in) |  | 19 anos − 02004-06-02 2 de xuño de 2004 |  |
| 5.0 !P | 19 |  ! | Vuković, Andrija | 2,10 m (6 ft 11 in) |  | 18 anos − 02005-01-18 18 de xaneiro de 2005 |  |
| 5.0 !P | 21 |  ! | Janković, Nikola | 2,06 m (6 ft 9 in) | 111 kg (245 lb) | 29 anos − 01994-02-13 13 de febreiro de 1994 |  |
| 2.0 !E | 22 |  ! | Jenkins, Charles | 1,91 m (6 ft 3 in) | 100 kg (220 lb) | 34 anos − 01989-02-28 28 de febreiro de 1989 |  |
| 4.0 !AP | 24 |  ! | Nerandžić, Nenad | 2,03 m (6 ft 8 in) |  | 27 anos − 01996-06-19 19 de xuño de 1996 |  |
| 1.0 !B | 27 |  ! | Vujičić, Milutin | 1,92 m (6 ft 4 in) |  | 21 anos − 02002-03-08 8 de marzo de 2002 |  |
| 2.0 !E | 55 |  ! | Manojlović, Nikola | 2,01 m (6 ft 7 in) | 95 kg (209 lb) | 21 anos − 02002-02-14 14 de febreiro de 2002 |  |
| 1.0 !B | 66 | Lituania !Lituania | Valinskas, Paulius | 1,91 m (6 ft 3 in) | 85 kg (187 lb) | 27 anos − 01995-12-09 9 de decembro de 1995 |  |

 | Adestrador
  Nenad Stefanović
Asistente(s)
  Vasilj Đurić
  Goran Topić
Preparador(es) físico(s)
  Feđa Sretenović

---

Lenda* **(C)** Capitán
* Lesionado Lesionado

---

Cadro Actualizado: 20−09−2022  |

### Destacados

* Serbia Dragan Apić
* Serbia Zlatko Bolić
* Serbia Filip Čović
* Serbia Dejan Davidovac
* Serbia Miloš Dimić
* Serbia Ognjen Dobrić
* Serbia Ilija Đoković
* Serbia Radovan Đoković
* Serbia Stefan Đorđević
* Serbia Marko Gudurić
* Serbia Marko Jeremić
* Serbia Stevan Karadžić
* Serbia Ognjen Kuzmić
* Serbia Sava Lešić
* Serbia Stefan Pot
* Serbia Aleksa Radanov
* Serbia Marko Radovanović
* Serbia Nikola Rebić
* Serbia Dušan Ristić
* Serbia Boriša Simanić
* Serbia Radoš Šešlija
* Serbia Aleksa Uskoković
* Australia Jonah Bolden
* Australia Isaac Humphries
* Australia Duop Reath
* Eslovenia Jurij Macura
* Eslovenia Matic Rebec
* Estados Unidos Bryce Jones
* Montenegro Bojan Subotić
* Nixeria Michael Ojo
* Nova Zelandia Finn Delany
* Turquía Okben Ulubay

Adestradores
------------

|  |  |  |  |
| --- | --- | --- | --- |
| * Serbia Mladen Mikić (2006–2008)
* Serbia Velislav Vesković (2008–2009)
* Serbia Dragan Vaščanin (2009)
* Serbia Boško Đokić (2009–2010)
 | * Serbia Miloš Pejić (2010–2013)
* Serbia Milan Gurović (2013–2015)
* Serbia Slobodan Klipa (2015–2016)
 | * Serbia Branko Maksimović (2016–2017)
* Serbia Dušan Alimpijević (2017)
* Serbia Vladimir Jovanović (2017–2020)
 | * Serbia Bojan Đerić (2020–2021)
* Serbia Vanja Guša (2021)
* Serbia Nenad Stefanović (2021–presente)
 |

Historial
---------

A KLS 1, refírese á primeira fase da liga serbia, mentres que a KLS SL refírese á Super Liga, segunda fase da competición. Os equipos que participan na Liga do Adriático entran directamente nesta segunda fase. Para máis información sobre o formato de competición da liga, prema aquí.

| Ano | Nivel | Liga | Pos. | Postemporada | V–D | Copa | Liga do Adriático | Competicións europeas |
| --- | --- | --- | --- | --- | --- | --- | --- | --- |
| 2006–07 | 2 | KLS B | 1 | — | 21–5 | — | — | — |
| 2007–08 | 1 | KLS 1 | 9 | — | 9–13 | — | — | — |
| 2008–09 | 1 | KLS 1 | 9 | — | 12–14 | — | — | — |
| 2009–10 | 1 | KLS 1 | 12 | — | 9–17 | Cuartos de final | — | — |
| 2010–11 | 2 | KLS B | 2 | — | 15–4 | Cuartos de final | — | — |
| 2011–12 | 1 | KLS 1 | 3 | SL 5º | 22–18 | Cuartos de final | — | — |
| 2012–13 | 1 | KLS 1 | 7 | — | 14–12 | — | — | — |
| 2013–14 | 1 | KLS 1 | 1 | SL 5º | 25–15 | Semifinais | — | — |
| 2014–15 | 1 | KLS 1 | 1 | SL 6º | 23–13 | Cuartos de final | — | — |
| 2015–16 | 1 | KLS 1 | 1 | Semifinais | 29–6 | Cuartos de final | — | — |
| 2016–17 | 1 | KLS SL | 3 | Subcampión | 11–8 | Semifinais | ABA Liga | 9 | 10–16 | — |
| 2017–18 | 1 | KLS SL | B1 | Subcampión | 13–5 | Semifinais | ABA Liga | 8 | 9–13 | — |
| 2018–19 | 1 | KLS SL | A2 | Semifinais | 9–4 | Semifinais | ABA Liga | 6 | 10–12 | — |
| 2019–20 | 1 | KLS SL | Canc. | Semifinais | ABA Liga | Canc. | 10–11 | — |
| 2020–21 | 1 | KLS SL | ND | Cuartos de final | 0–2 | Cuartos de final | ABA Liga | 8 | 11–15 | — |
| 2021–22 | 1 | KLS SL | ND | Subcampión | 0–2 | Semifinais | ABA Liga | 6 | 14–14 | — |
|

Notas
-----

1. ↑  "RTV saznaje: "Radnički invest inžinjering" napušta Novi Sad". *rtv.rs* (en serbio). 6 de outubro de 2009.
2. ↑  "Oficial: o Breogán xogará en Belgrado a fase previa da Champions League". *La Voz de Galicia*. Europa Press. 31 de xullo de 2022.

Véxase tamén
------------

### Ligazóns externas

* Sitio web oficial
* Páxina en eurobasket.com